Olen saanut tappouhkauksen.
Se on tullut sosiaalisen median kanavan kautta, joka kuuluu Isisille.
En saa pelätä.
Kuten Raqqassa sanotaan: "Kuolema on kuolemaa."
Yrittäkää rentoutua, jos voitte. -Kyllä se onnistuu.
Pitkän työpäivän jälkeen yritämme pitää illalla hauskaa.
Etenkin täällä New Yorkissa. -Kiitän teitä työstänne.
Inspiroitte koko maailmaa. Jatkakaa taistelua.
Tässä ovat Raqqan miehet.
Tilanne on vaikea kaikkialla -Ehdottomasti.
Jotkut tilanteet ovat hirvittävämpiä kuin toiset. Paremmat olosuhteet...
Loistavaa.
Pieni hymy kelpaisi.
Näytät niin vakavalta, ystäväiseni.
JUMALAA EI OLE OLEMASSA ILMAN JUMALAA
Te kaikki osaatte nimetä sankarillisia toimittajia.
Raqqa is Being Slaughtered Silently -ryhmän jäsenet erottuvat joukosta.
He työskentelevät salaa ja uhattuina-
kun he raportoivat kotikaupungissaan näkyvästä Isisin rappiosta.
Jotkut ovat paenneet henkensä edestä.
Edes maanpaossa he eivät ole turvassa.
Luovutan nöyrin mielin vuoden 2015 lehdistönvapauspalkinnon-
Raqqa is Being Slaughtered Silently -ryhmän rohkeille jäsenille.
Tämä on tarina Raqqasta.
Unohdetusta syyrialaiskaupungista Eufratjoen rannalla.
Nyt se tunnetaan Islamilaisen valtion pääkaupunkina.
Siitä on tullut aavekaupunki.
Nyt ja jatkossakin se on meille koti.
RAQQA, SYYRIA
Raqqa oli yksinkertainen ja eristynyt kaupunki.
Kotikaupunkini asukkaat tunnetaan anteliaisuudesta ja uhrautuvuudesta.
Häät saattoivat kestää useita päiviä.
Yhdestä talosta kantautunut ilo levisi koko naapurustoon.
Elimme mukavaa elämää.
Sitten kaikki muuttui.
Olimme eläneet Assadin hallinnon alla 40 vuotta-
ja aloimme huutaa vapautta.
Mitä me halutaan? -Vapautta!
Assad, senkin valehtelija! Vapaus on jo ovella.
Häivy, Assad! Häivy, Assad!
Syyria pääsi otsikoihin arabikevään aikana.
Sellainen uhma oli ennenkuulumatonta.
Jotkut koululaiset tekivät graffiteja koulun seiniin.
"Kansa haluaa kaataa hallinnon."
Heidät otettiin kiinni ja heitä kidutettiin.
15 pojan takia kipinät leimahtivat liekkeihin Syyriassa.
Kansa haluaa kaataa hallinnon!
MAALISKUU 2012
Viekää hänet pois!
En olisi ikinä uskonut, että osoitan mieltä Assadin hallintoa vastaan.
Opiskelin yliopistossa enkä ollut poliittisesti aktiivinen.
Halusin lähinnä juhlia ja herättää pahennusta.
Kasvoin nopeasti.
Syyrian vallankumous muutti meidät.
EDUSTAJA
Opetin lukioikäisiä.
Erään oppitunnin aikana yksi oppilaistani pidätettiin.
En voinut enää pysyä hiljaa.
TOIMITTAJA
Tämä on alistettujen vallankumous. He haluavat vapautta ja tasa-arvoa.
Toivottavasti olemme voitokkaita.
Olin introvertti, erakko.
Kuvaamisesta tuli pakkomielle. Kuvasin melkein kaiken.
KUVAAJA
Tässä on Raqqan kaupunki. Nämä ovat Eufratin katuja.
Isäni oli hyvin peloissaan minun puolestani.
Hän käski minun pysyä kaukana toimittajista-
jotta hänen ei tarvitsisi pelätä kuolemaani.
Vaara on tietyllä tavalla kiehtovaa.
Kuvasin Assadia vastustavia kapinallisia.
Tämä on ensimmäinen provinssi, joka vapautuu Assadin hallinnosta.
Näin tyrannit kaatuvat.
Jumala on suurin!
5. heinäkuuta 2014
Jumala olkoon teille armollinen.
Ylistäkää profeettaa, hänen seuraajiaan ja hänen sotilaitaan.
Taistelevia veljiänne-
siunattiin voitolla ja alueen laajentumisella.
Julistimme syntyneeksi kalifaatin.
Paratiisin, jossa joet virtaavat Eedenin puutarhaan.
Tämä on Jumalan tahto.
HEINÄKUU 2014
Uusi ryhmä täytti Raqqassa vallankumouksen jälkeisen tyhjiön.
Mustia lippuja liehuttava ryhmä sanoi itseään Islamilaiseksi valtioksi.
Kuvasimme heitä salaa, kun he saapuivat-
ja kun he pyysivät ihmisiä kokoontumaan Vapaudenaukiolle.
Tyranni Assadin rikokset-
muuttuivat pahemmiksi päivä päivältä.
Irakin ja Levantin islamilainen valtio on täällä! Jumala on suurin!
Isis eristi Raqqan muusta maailmasta.
Ainoat kaupungista tulevat uutiset-
olivat propagandaa, jota levitti Islamilainen valtio.
Olette osa profetiaa. Jumala valitsi uskonne.
Olemme julistaneet uuden kalifaatin.
Seuratkaa niitä, jotka seuraavat Jumalan uskontoa.
Seuratkaa meitä ennen kuin pakotamme sen teille. Seuratkaa oikeamielisiä-
ennen kuin saatte Jumalan rangaistuksen. Jumala on suurin!
Jumala on suurin! Jumala on suurin!
Aluksi he vaikuttivat tavalliselta sotilaalliselta ryhmältä.
Sitten tajusimme, että tällainen ryhmä oli jotain aivan uutta.
He maalasivat kaupungin mustaksi ja käärivät sen pimeyteen.
Emme voineet vain katsoa, kun Raqqaa teurastettiin hiljaisuudessa.
Onko kamera päällä? -On.
ISIS ALAS
Siihen aikaan tavoitteena oli levittää tietoisuutta asukkaille.
Sitten tilanne muuttui yhä pahemmaksi.
Teloituksia ja kiinniottoja tapahtui sattumanvaraisesti.
Niistä ei kerrottu arabimediassa eikä länsimaisessa mediassa.
Meidän piti tehdä jotain voimakkaampaa.
Halusimme huomiota kaupungille-
sekä näyttää totuuden Isisistä ja Raqqan tilanteesta.
Raqqa is Being Slaughtered Silently (RBSS) sai alkunsa.
Perustimme Facebook-sivun.
Ryhdyimme kirjoittamaan englanniksi Twitteriin-
jotta muu maailma kuulisi siviilien ääniä.
Herra Naji, olette kouluttanut yli tuhat kansalaisjournalistia.
Mielenosoittajia, aktivisteja, ikkunasta katsovia naapureita.
Syyriassa on oikeaa kansalaisjournalismia.
Naji Jerf, lempinimeltään Setä, oli kampanjan isähahmo.
Hän koulutti meidät kansalaisjournalisteiksi-
sekä puhui digitaidoista ja turvallisuudesta.
Pikkuhiljaa työmme sai näkyvyyttä arabimaiden tv-kanavilla.
áRaqqaisBeingSlaughteredSilently on raqqalaisopiskelijoiden kampanja.
He näyttävät maailmalle, mitä heidän provinssissaan tapahtuu.
Isis vangitsi yli 1 200 ihmistä ja teki kaupungissa useita joukkomurhia.
Puhkaisimme reiän pimeyteen.
Julkisia teloituksia Raqqan Paratiisiaukiolla.
Isisin vihollisina pidetyt ihmiset tapetaan ja ruumiit jätetään esille.
Isis reagoi kampanjaan vahvasti.
Ihmiset kysyivät, mikä on Raqqa is Being Slaughtered Silently-ryhmä.
Jumala, jäädytä heidän suonissaan virtaava veri!
Pysäytä heidän hengityksensä!
Sytyttäköön Jumala tulen heidän hautoihinsa!
Se kesti vain joitain viikkoja. Sitten tapahtui eräs tragedia.
Tämä on vanha henkilökortti.
Tämä on väärennetty. -Eikä ole. Vannon sen.
Tämä on repeytynyt eli väärennetty.
Ystävämme Moutaz pidätettiin tiesululla.
Kuvaatko sinä?
Hänet pidätettiin ja vietiin vankilaan.
Häntä kidutettiin. Hänen tieto- koneeltaan löytyi liikkeen tietoja.
Kidutus jatkui, ja häneltä kysyttiin, keitä me olemme ja mitä teemme.
"Vastustat Islamilaista valtiota."
Armollisen Jumalan nimeen.
Rangaistus niille, jotka uhmaavat Jumalaa.
Moutazin kuoleman jälkeen seurasi lukuisia salamurhia.
Hoitohenkilökunta ei voinut tehdä muuta-
kuin kantaa ulos Fares Hamadin ja Ibrahim Abdel Qaderin ruumiit.
He kuuluivat aktivistiryhmään, joka henkensä uhalla-
raportoi kotikaupunkinsa Raqqan tapahtumista. Molemmat mestattiin.
Meillä oli kaksi vaihtoehtoa.
Pysyä kaupungissa ja kuolla tai poistua paikalta.
Päätimme paeta Raqqasta.
Osa meistä pakeni Saksaan-
kun taas osa pysytteli rajan takana Turkin puolella.
Silloin alkoi oikea sota Isisin ja meidän välillä.
GAZIANTEP, TURKKI TURKIN JA SYYRIAN RAJALLA
RBSS:N TURVATALO
En olisi ikinä uskonut, että poistun Raqqasta.
Minulla ei ollut muuta vaihtoehtoa.
Olemme poistuneet maasta-
mutta taistelemme silti maailman vaarallisinta organisaatiota vastaan.
Lähteemme Raqqassa.
Moi, Ibrahim.
Haloo?
Raqqa ei ole ikinä ollut yhtä hirveässä kunnossa.
Isis on ottanut...
Ibrahim?
Haloo?
Niin?
Mitä on käynyt? -Sotakoneet tekivät kolme iskua.
Lähde laittaa lisää uutisia, jotka voi julkaista parin tunnin päästä.
Saitko kuvia tai videoita? -En vielä. Raqqassa on huono verkko.
Tiedostojen lataaminen voi kestää iltaan asti.
"Ei kuolonuhreja."
Sinulla on ongelmia aksenttimerkkien kanssa.-Opeta minulle ne.
Lintsasin koulussa niiltä tunneilta. -Siksi hänestä tuli matikan opettaja.
Tiedän kaiken alkuluvuista. Sen sijaan kielioppi-
ei voisi vähempää kiinnostaa.
Opetatko jatkossakin? -Jos saan lapsia, opetan heitä.
Unelmani on päästä naimisiin, ennen kuin kuolen.
Ei hätää. Saamme sinut kyllä naimisiin.-Sen kun näkisi.
Ole kärsivällinen.
Rakastat häntä
Kyllä rakastat
Hän elää yksin ilman sinua
Olemme joka päivä paossa Isisiltä.
Olemme muuttaneet paljon-
mutta Isis aina onnistuu saamaan tietoa meistä.
He laittavat nettiin meidän nimet sekä kuvia meistä ja asunnoista.
Talossasi oli kiva sisäänkäynti. Olisi kiva tavata ensi kerralla.
SAKSA
Voimme menettää jonkun meistä milloin tahansa.
Olin onnekas, että pääsin Saksaan asti.
Minulla on syyllinen olo, koska moni on vielä Turkissa ja Syyriassa.
RBSS:N TURVATALO SALAISESSA PAIKASSA SAKSASSA
Veljeni asui Raqqassa.
Hän lähetti minulle tietoa.
Hän ei voinut enää jäädä sinne.
Hän päätti lähteä pois.
Hän lähti veneellä, kuten muutkin syyrialaiset.
Kaikki, jotka pakenevat sotaa.
Hän kuoli merellä.
Jos haluan joskus lähettää hänelle viestin, lähetän sen Facebookissa.
Ehkä hän saa sen.
Kaipaan sinua, Mousa. Olkoon Jumala armollinen sinulle. Olen rikki.
Loistavaa.
Abdalaziz, millaista on elämä Raqqassa?
Elämä Raqqassa... Siellä ei ole elämää.
Isis on estänyt elämisen.
Ei ole kouluja, yliopistoja eikä sairaaloita.
Sähkö voi olla poikki jopa viikon.
Vaikea tilanne on syynä siihen, miksi moni liittyy Isisiin.
Moni miettii, miten rahoitatte toimintanne.
Olemme keskiluokkaisista perheistä.
Ensimmäisen yhdeksän kuukauden ajan rahoitimme tämän itse.
Sen jälkeen kansalaisjärjestöt ovat tukeneet meitä.
Selvä. Päätitte näyttää kasvonne.
Ettekö pelkää, että he löytävät teidät?
Islamilainen valtio, meidän maamme, on täällä pysyvästi.
Vakoojat ja heitä edeltäneet ihmiset haastavat Islamilaista valtiota.
Tunnemmeko heidät? -Emme.
Sanomme teille, että häviätte tämän sodan.
Tällä kerralla lapsenne perivät tappionne-
ja pitävät teitä hölmöinä-
jotka yrittivät vastustaa Islamilaista valtiota.
Jumala on suurin!
Ei hemmetti.
RAQQA, SYYRIA
Olemme jakautuneet kahteen ryhmään.
Yksi ryhmä on Raqqassa.
Siihen kuuluu noin 17 kirjeenvaihtajaa.
ISISIN PÄÄMAJA
Ryhmän tavoitteena on kuvata videoita ja valokuvia-
sekä välittää kiireellisiä uutisia.
Tässä on Raqqan ruoka-apu.
Muualla asuvien ryhmän tarkoituksena on pitää yhteyttä Raqqan ryhmään.
Mene ovelle, Rashidi. Yksi tyttö tuo sinulle tavaraa.
Hänellä on punainen huivi.
Raqqan ryhmä lähettää meille tietoa.
Pohjoisessa on suuri ilmaisku.
Se on peräisin Ain Issan kirjeen- vaihtajalta. Voitko julkaista sen?
Muualla asuvien ryhmä levittää tietoa eteenpäin.
Pätkä on valmis. Laitan sen nyt nettiin.
Isisin propaganda esittelee rauhallista kaupunkia.
Taistelijat kerskuvat ruoasta, jota tulee ulkomailta.
Nämä kuvat kertovat jotain muuta, sanovat raqqalaiset aktivistit.
Lasten ruoka-apujonot-
jatkuva pula ruoasta, hyperinflaatio-
ja tarvikkeita kaipaava sairaala. Arki Isisin vallan alla on kauheaa.
Emme voi muuttaa sitä, mitä on tapahtumassa.
Voimme silti painostaa vallanpitäjiä.
Toivottavasti kampanjamme onnistuu-
jotta voimme palata kaupunkiin.
Assadin vastaisten mielenosoitusten aikaan-
editoin kuvia ja videoita.
Minusta kamerat ovat vahvempia kuin aseet.
Siksi kameraa pitävä ihminen on aina vahvempi.
Kun Isis tuli Raqqaan, se levitti sanomaansa CD-levyjen kautta.
Videot olivat todella huonosti tehtyjä.
Näytti siltä, että ne oli kuvattu puhelimella.
Sitten Isis päätti keskittyä enemmän mediaan eikä aseisiin.
Raqqan valtauksen jälkeen tehdyt videot-
ovat hyvin ammattimaisia, jotta he saavat lisää ihmisiä paratiisiinsa.
Jumalan takia.
Jumalan takia Marssimme paratiisin porteille
Siellä odottavat neitsyet
Islamilainen valtio tarvitsee miehiä, joilla on hyvät mediataidot.
He kertovat ihmisille oikeita uutisia.
Heillä on isoja tuotantoja, joissa käytetään Hollywoodin tekniikkaa.
Ne eivät häviä huipputuotannoille.
Aiheesta riippumatta videoissa on samat erikoistehosteet-
ja sama ammattimaisuus, jotta he saavat lisää seuraajia.
Ne ovat kuin Grand Theft Auto-videopelejä.
Miksi pelata tietokoneella, kun sitä voi tehdä oikeassa elämässä?
Isis käy mediasotaa, jotta lisää väkeä tulee Islamilaiseen valtioon.
Isis ei edusta sitä islamia, jonka minä tunnen.
He käyttävät islamia hyväksi omilla videoillaan.
Kun isäni video julkaistiin, en katsonut erikoistehosteita-
vaan sitä, mitä lopussa tapahtui.
Kampanjan aloittamisesta oli kulunut pari kuukautta.
Isis tarjosi palkkion sille, joka teloitti minut-
tai jolla oli tietoja minusta.
Kun Isis tajusi, etteivät he saa minua-
he pidättivät isäni.
Katson videota usein. Se antaa minulle voimaa.
Olen Hamoud al-Mousan isä. Hän on pakolainen-
joka taistelee Islamilaista valtiota vastaan.
Neuvon kaikkia isiä vahtimaan poikiaan.
HAMOUDIN VELI
Olemme muslimeja ja uskomme siihen-
että pääsemme kuoleman jälkeen taivaaseen.
Jumalalle kiitos.
Alan vuotaa verta, kun olen vihainen. -Oletko kunnossa?
No siis...
En tiedä.
Tässä on vanhin veljemme Ahmed.
Kuulimme kaksi viikkoa sitten, että Isis on teloittanut myös hänet.
He teloittivat isämme ja veljemme, jotta me lopettaisimme.
Me jatkamme yhä.
Lupaan, että me jatkamme.
RAQQA, SYYRIA
Kampanjan aloittamisen jälkeen Isis on ryhtynyt ankariin toimiin-
estääkseen meitä toimimasta Raqqassa.
He pystyttivät tiesulkuja ja alkoivat tutkia matkapuhelimia-
etsiessään nauhoitusvälineitä.
On lähes mahdotonta viedä tietoa Raqqan ulkopuolelle.
RBSS:N KIRJEENVAIHTAJA
Isis sieppaa, tappaa tai vie pois kaikki-
jotka se julistaa media-aktivisteiksi.
He seuraavat jokaista liikettämme, kuviamme ja videoitamme.
He yrittävät jatkuvasti saada ihmisiä kiinni.
Käytämme satelliitti-internetiä mutta Isis jäljittää signaalin autoillaan.
Laite voi olla päällä vain hetken aikaa.
Pitää ehtiä kryptata ja lähettää tiedot.
Opimme virheistä, joita teimme Moutazin kanssa.
Hänellä oli videoita, kun hänet otettiin kiinni.
Heti kun tiedot on lähetetty, ne poistetaan Raqqan ryhmän laitteilta.
Hyvä, olen huoneessa.
Osa muualla asuvien ryhmästä poistaa tietoa-
ihmisistä, jotka voivat olla vaarassa.
Julkaisemme materiaalin oikealla hetkellä, jotta suojaamme lähdettä.
Kirjeenvaihtajamme, jotka työskentelevät Raqqassa-
ovat niitä, joiden pitäisi päästä historiankirjoihin.
Hyväksyn toki sen, että saatan tulla tapetuksi.
Minulle on silti tärkeintä se, ettei kampanja lopu.
Tässä on viestimme Isisille:
Älkää luulko, että kampanja pysähtyy tappamalla joitain jäseniä.
Se ei pysähdy.
Kaupungissa tapetaan ja teurastetaan ihmisiä.
Kärsivät ihmiset elävät köyhyydessä, nälässä ja sairauksien keskellä.
Isis estää heitä lähtemästä ja käyttää heitä ihmiskilpinä.
Sellaiselta näyttää Raqqan raiskattu kaupunki.
GAZIANTEP, TURKKI
Ibrahim, mitä kuuluu?
Pitkästä aikaa. -Missä olet ollut?
Kuulen sinut kyllä.
Haloo? -Mikä on tilanne Ain Issassa?
Isis tuli aikaisin aamulla. Kuulimme messuamista aamukuudelta.
Aamurukouksen aikaan kuului kirkuvia tyttöjä.
Luultavasti heidät puukotettiin.
Kuulin, että Isis on vallannut al-Kadriehin alueen. Onko se totta?
Kirjoita muistiin.
En tiedä. Tiedän, että siellä on väkivaltaisia yhteenottoja.
Kuinka monta Isisin sotilasta kuoli?
Noin 20-40. Vastarintaliike menetti yli 100 ihmistä.
Voin lähteä Raqqaan ja hankkia lisätietoja.
Ei, älä vaaranna henkeäsi.
Jumalan siunausta. Pidä huoli itsestäsi.
Julkaise se.
Iskuja Raqqassa, ja Isis hyökkää Ain Issaan
Raqqaa teurastetaan hiljaisuudessa ja piilossa tiedotusvälineiltä.
Kampanjalla reagoidaan hiljaisuutta vastaan.
Videot, joita salakuljetetaan pois Isisin linnakkeesta-
ovat ainoa tapa nähdä elämää ääriliikkeen alaisuudessa.
Videoilla halutaan nolata Isis.
Niillä näytetään, että Islamilainen valtio ei suinkaan kukoista.
Emme kerro vain uutisia.
Joskus myös levitämme tietoisuutta.
Julkaisemme Dabba-nimistä lehteä.
Kansi on samanlainen kuin Isisin lehdessä.
Meidän lehdestämme selviää, että vastustamme Isisiä.
Se tekee Isisin hulluksi.
Haloo? Onko kaikki hyvin?
En kuule, linja pätkii.
Toimittaja Naji Jerf surmattiin Gaziantepissa Turkissa.
Eri lähteiden mukaan hänet surmattiin Assadin ja Isisin vastustuksen takia.
Naji Jerf ammuttiin keskellä kirkasta päivää-
vilkkaalla kadulla Turkissa lähellä Syyrian rajaa.
Jerf työskenteli Raqqa is Being Slaughtered Silently-ryhmän kanssa.
Naji. Ansaitset iloa ja kaikkea hyvää.
Ansaitset Syyrian ja ihmisiä, jotka rakastavat sinua.
Ansaitset vapauden, Naji.
Ei ole muita jumalia kuin Jumala! Jumala rakastaa marttyyreja!
Jumala on suurin!
Menetimme osan kampanjaa.
Ryhmän läheisen ystävän.
Hänet murhattiin Turkissa-
mikä tuli meille järkytyksenä.
Moi, Aziz.
Meidän pitää häipyä täältä. Ihan oikeasti.
He murhasivat Najin tällä tavalla keskellä kaupunkia.
En voi enää jäädä tänne.
Olemme selkä seinää vasten.
Vaimo pitää viedä pois täältä. Nähdään pian, jos Jumala suo.
Rose?
Kuule...
Nyt meillä on tilaisuus käydä Saksassa.
Ihan kuin kuherruskuukausi.
Tässä on vielä yksi asu. -Hienot vaatteet.
Milloin mahdamme käyttää niitä?
Ihan turha ostos.
Tuleeko jotain muuta? -Ei.
Pidä huolta itsestäsi.
Kaikki järjestyy. Pysy vahvana.
Pidä huolta itsestäsi.
Palataan asiaan, Yacoub.
RBSS:N TURVATALO RAQQA, SYYRIA
Raqqasta tuli jotain.
He kuulivat juuri äsken, että Isis kieltää satelliittilautaset.
Jestas.
He laittoivat tänään julisteita. Verkko on taas huono.
Tässä kerrotaan, miksi satelliittilautaset pitää tuhota.
Käske häntä olemaan varovainen. -Käskin jo.
Moikka. -Minulla on kuvia-
ja juliste, jossa kielletään satelliittiantennit.
Selvä. -Lähetän ne, niin voit julkaista ne.
Isis erottaa Raqqan muusta maailmasta.
Isis on häviämässä mediasodan.
Nettikahvilat on suljettu. Televisio ja satelliittilautaset on kielletty.
He rajoittavat Raqqan asukkaiden ja etenkin kirjeenvaihtajiemme elämää.
He yrittävät estää meitä-
lähettämästä tietoa pois Raqqasta ja Raqqan sisällä.
Me veimme sodan kaduille.
Näin me tallaamme Isisin päälle.
Syyria on vapaa. Isis ulos.
Ei Isisiä, ei Assadia. Ikuisesti vapaus.
Missä hän on?
RBSS:N TURVATALO SALAISESSA PAIKASSA SAKSASSA
Siitä lähtien kun Jumala loi Aatamin-
sotaa on käyty oikea-ja vääräuskoisten välillä.
Totuuden ja valheiden välillä. Hyvän ja pahan välillä.
Sota on saanut monia muotoja, kuten mediasodan.
Kuunnelkaa toimittajat, jotka taistelette-
islamia ja sen valtiota vastaan.
Toimittajana oleminen ei suojaa vertanne. Älkää uhmatko meitä.
Muuten kalifaatin sotilaat teurastavat teidätkin hiljaisuudessa.
"Teurastavat hiljaisuudessa".
Onko tuo Fares? -Tuossa on Naji ja oikealla Ibrahim.
Älkää luulko, että olette turvassa Euroopassa.
Terävä veitsi tai kuula kalloon olkoon teidän kohtalonne.
Kusipäät.
GAZIANTEP, TURKKI
En pystynyt nukkumaan yöllä yhtään.
Olin täysin hereillä ja mietin, mitä seuraavaksi käy.
Ensin kuolee Sarmad. Sitten Aghiad, Hassan ja Mohamad.
Kuvittelin, että olin saarella ja menetin joka päivä yhden ihmisen.
Uskotteko, että olemme täysin turvassa Saksassa?
Olemme... -Suhteellisen turvassa?
He voivat saada meidät kiinni missä maassa tahansa.
Olen koko ajan hermostunut. -Hermoni ovat riekaleina.
Sitä toivoo kuolevansa luonnollisista syistä.
SAKSA
Ryhmään on alkanut levitä pelko.
Najin murhan jälkeen-
Saksan viranomaiset nopeuttivat viisumiprosessia.
Ryhmän jäsenet pitää saada ulos yksitellen.
Emme välttämättä ole turvassa missään päin maailmaa.
Mitä kuuluu?
Kiva, että pääsitte perille turvallisesti.
Veljeni.
Kaikki hyvin.
Ei hätää, Sarmad. Kaikki kunnossa.
Ihan kuin olisin aivan uusi ihminen. -Onneksi ette eksyneet.
Onko Berliini iso? -Valtava.
Ei yhtä iso kuin Istanbul, mutta melkein.
Saat hyvät naurut ihmisistä, jotka ovat kännissä vuorokauden ympäri.
Euroopan kaupungit ovat avoimia. Tabuja ei ole. He ovat avoimia.
Kaikki on modernia ja uutta.
Annetaan hänelle... puoli frangia.
Toivottavasti emme antaneet viittä euroa.
Elämämme on täällä. Hankitaan oma koti.
Ja lapsi, joka saa kansalaisuuden.
Ei kai ihan heti? -Nyt heti!
Moi, Sfef. Mitä kuuluu? Pelästytit minut.
Mennään.
Olet lähtenyt kulkemaan kaduille.
Ei minua!
Puolusta meitä!
Heillä on erilaista luntakin.
Olemme jo lähteneet Berliinistä.
Saksassa on lunta kaikkialla.
Vaimoni tykkää talvesta, mutta minä en. Inhoan talvea ja kylmää.
Oletin, että talot näyttävät juuri tältä. Olisipa meillä samanlainen.
Tykkään näistä taloista.
Ihan sama, miltä talo näyttää. Haluan vain oman kodin.
RBSS:N TURVATALO SALAISESSA PAIKASSA SAKSASSA
HAMOUDIN VELI
Viimeisen puolen vuoden ajan-
kuolema on ollut yleisin asia elämässäni.
Olen iloinen, että Hassan on tullut luokseni Saksaan.
Yritän pysyä vahvempana.
Elämäni on muuttumassa.
Minusta tulee kohta isä. Saamme pojan.
Vastuu on suuri.
Saisipa hän paremman elämän kuin me. Me olemme nähneet vain kauheuksia.
Me tulimme sotivaan maailmaan ja vallankumoukseen.
Meidän elämämme tuhoutuivat.
Minun pitää varmistaa poikani tulevaisuus.
En välttämättä ole hengissä vuoden tai parin päästä.
En halua, että lapseni kasvaa ilman isää, kuten minä.
Tämä on viestimme:
Olemme kalifaatin nuoria leijonia!
Menemme kohti jihadia.
Emme laske aseita, ennen kuin saamme yhden seuraavista:
voitto tai marttyyrius!
Lapset ovat Isisin polttoainetta.
Muiden ääriliikkeiden tapaan Isis käyttää lapsia-
sodassa vihollisiaan vastaan.
Isisin sääntöjen mukaan joka taistelu tarvitsee itsemurhapommittajia.
Suurin osa näistä on lapsia-
jotka ovat innokkaita eivätkä pelkää kuolemaa.
Jumala on suurin!
Leirejä kalifaatin nuorille on nyt jokaisessa valloitetussa kaupungissa.
Lapsia aivopestään päivittäin.
Islamilainen valtio on tullut teidän luokse!
Jopa kadut on muutettu leireiksi.
En pelkää vain sitä, että lapseni päätyvät Isisin leirille.
Joka hetki on lapsille yhtä leiriä.
Isisin autot ajelevat lasten keskuudessa.
He antavat lapsille pelejä.
He tarjoavat rahaa, karkkia, matkapuhelimia.
Tavaroita, joita lapset eivät saa perheeltä.
Lapset liittyvät mukaan, koska heillä ei ole muuta vaihtoehtoa. Kiitos.
Olen asunut Saksassa vuoden.
En puhu kauhean huonoa englantia.
Siksi minusta tuli kampanjan edustaja.
Mitä kauemmin olen poissa Raqqasta-
sitä enemmän mietin, onko meillä kotia, johon palata.
BERLIINI, SAKSA
Saksan pitää vahvistaa rajojaan.
Lisääntynyt maahanmuutto uhkaa rauhaamme.
Ne siat oppivat juoksemaan!
Sanon teille, että he saavat menolipun takaisin Turkkiin!
Karkotetaan pois! Karkotetaan pois!
Haluamme saada äänemme kuuluviin ja näyttää ihmisten kärsimykset.
Me syyrialaispakolaiset yritämme painostaa heitä Berliinistä käsin.
Rakasta Saksaa tai häivy Saksasta!
Hei, järjestäjät!
Miksi seisotte tässä? Menkää oikealle.
Jättäkää tämä puoli vapaaksi jalankulkijoille.
Ulos! Ulos!
Aleppo palaa
RBSS:N TURVATALO SALAISESSA PAIKASSA SAKSASSA
Kuuletko minua, Abu Sheif?
Kuulen. -Mitä kuuluu, kulta?
Meillä on ikävä sinua. Sinulla on lyhythihainen. Onhan siellä lämmintä?
Sisällä on, mutta katso ulos.
Herranjestas, lunta!
Matkustin Berliinistä kaupunkiin, jossa olen nyt.
Tämä on pieni, mutta väliaikainen. Kohta saamme pysyvän kodin.
Kuulitteko eilisistä ilmaiskuista? Näittekö Azizin lataaman videon?-Ei.
Eikö tuo olekin Mohamad? Tule tänne. Onko?
Laita pyörimään.
Tuo oli Fawzi-sedän talo. Lähellä Shukria-tätiä.
Onko tuo teidän läheltä? -Asumme tuon kadun päässä.
Tuossa on Mamounin talo ja tuossa oli meidän.
Onko siellä ketään? -En tiedä. Arabawi?
Tarkista nimet.
Luultavasti sedät. Loput ovat Damaskoksessa tai Saudi-Arabiassa.
Mohamad. Tunnetko Moussa al-Achawin tai al-Akawin perhettä?
Al-Achawin. Miten niin? -He ovat kuolleet.
Marttyyreja on tullut tähän asti 31.
Hyvä Luoja. Kuolemaa ja tuhoa.
Kuolema jahtaa Raqqan siviilejä.
Hallituksen lentokoneet tekivät Raqqassa useita iskuja-
jotka johtivat joukkotuhoon ja siviiliuhreihin.
Yli 30 ihmistä kuoli, ja kymmeniä loukkaantui.
Yksi asukkaista sanoi katkerasti:
"Muutama sata Isis-terroristia-
katsoo saavansa räjäyttää tuhansia siviilejä.
Pysähdytään tähän.
Islamilainen valtio sanoi nopeasti olevansa vastuussa-
pariisilaisen poliisin murhasta.
Ranska vapisee jälleen pelosta, ja lisää on luvassa-
kun kalifaatin sotilaat raiskaavat ristiretkeläisiä.
Haistakaa paska!
Isis otti vastuulleen ranskalaispoliisin puukotuksen.
Presidentti Hollande sanoi, että tappo oli selvästi terrori-isku.
RBSS:N PERUSTAJAJÄSEN
Isis ei ole enää vain Syyrian ongelma.
Vaara on tullut myös Eurooppaan ja USA:han.
1,5 vuoden aikana Ranskassa on ollut kolme tuhoisaa iskua.
Hyökätkää vääräuskoisten kimppuun omalla tavallanne.
50 ihmistä kuoli Pulse-yökerhon ammuskelussa.
Se on USA:n historian pahin joukkoampuminen.
Radikaalit olivat saaneet vaikutteita Isisiltä.
Isis ottaa vastuulleen hyökkäyksen Berliinissä-
jossa tämä rekka tappoi yli 10 ihmistä.
Viiden vuoden ajan Syyrian tapahtumia on katsottu sormien läpi.
Nyt koko maailma todistaa, mitä on tapahtumassa.
RBSS:N TURVATALO SALAISESSA PAIKASSA SAKSASSA
Hassan, ystäväni.
Mitä kuuluu? -Aziz.
Vielä yksi.
Olen todella iloinen. En muista, milloin olimme viimeksi yhdessä.
Otetaan kuva.
Näynkö minä siinä? -Vain parta tuli kuvaan!
En ole astronomi, mutta täkäläinen aurinko tekee teistä valkoisempia.
Meistä kaikista on tullut valkoisempia. Peitän sen aina.
Minulla on asiaa. Tilanne Saksassa ei ole parempi kuin Turkissa.
Minun kaupungissani oli eilen mielenosoitus.
Joku kusipää loukkasi minua. Pelästyin häntä.
Ole varovainen. -Aivan.
No niin, veljet. Olemme saaneet viime aikoina paljon huomiota Isisiltä.
Mitä enemmän heitä haastetaan, sitä raaempia heistä tulee.
Heidät on ahdistettu nurkkaan. He raapivat kaikkia kuin kissat.
Pommit eivät pysäytä Isisiä. Isis on aate-
ja aate elää edelleen, vaikka heidän ryhmänsä hajoaisi.
Tänään on vuorossa Raqqa ja huomenna joku muu.
Nyt voimme kehittää työtämme-
koska meillä on kokemusta taistelusta ääriliikkeitä vastaan.
Astutaan pois varjoista ja paljastetaan itsemme.
Koko maailmalle.
Taistelu meidän ja Isisin välillä kasvaa joka päivä.
Jos joku googlaa tietoa Raqqasta-
siellä ei ole vain Isisin haluamaa tietoa. Mekin olemme siellä.
Suuri osa Isisin julmuuksista Syyriassa tulee tietoomme-
rohkeiden kansalaisten ja heidän puhelimiensa kautta.
Aktivistit paljastavat Isisin kauhuteot omassa kaupungissaan.
Entinen matikan opettaja Mohamad Masara on yksi ryhmän perustajista.
"Minun pitää pysyä hengissä ja levittää tietoa."
Ei riitä, että paljastamme Isisin rikokset.
Meidän pitää taistella ideologiaa vastaan.
Opimme Raqqasta sen, että yksi ryhmä korvaa toisen.
Ihmiset haluavat vapautta ja turvaa.
Kun he eivät elä vapaassa eikä turvallisessa maailmassa-
he kiinnostuvat ryhmistä, jotka lupaavat vaurautta.
Pommit eivät ratkaise tätä. Isisin kukistaminen ei ratkaise tätä.
Meidän pitää luoda hallitus, joka puhuu kansan puolesta. Kiitos.
Luovutan nöyrin mielin vuoden 2015 lehdistönvapauspalkinnon-
Raqqa is Being Slaughtered Silently -ryhmän rohkeille jäsenille.
Kiitos.
"Raqqa is Being Slaughtered Silently" -ryhmän jäsenet eivät eroa teistä.
Rakastamme kotiamme. Unelmoimme perheestä ja onnellisesta elämästä.
Syyriassa alkanut pahuus ei jää sinne.
Saimme Jumalalta kyvyn tehdä hyvää.
Käytetään sitä pahan vastustamiseen.
Omistamme palkinnon ystävillemme, jotka uhrasivat henkensä.
Omistamme tämän myös kampanjan salaisille sankareille-
ja Raqqan asukkaille. Kiitos.
Riittää jo.
Kun olin palannut Saksaan, kuulin saaneeni uuden uhkauksen.
Viestissä luki:
"Yksi RBSS-vakoojaryhmän perustajista-
oli kaksi viikkoa sitten tv-ohjelmassa Berliinissä."
"Kuvassa on Abdalaziz Al-Hamza."
"Hän elää ilmeisesti Saksassa."
"Kysymys kuuluu, onko Saksassa jihadistileijonia-
jotka kykenevät murhaamaan vakoiluryhmän perustajan."
"Herra Hamza. Yritimme tavoittaa teitä tänään puhelimitse."
"Olkaa hyvä ja soittakaa yllä olevaan numeroon-
mahdollisimman pian. Berliinin poliisi."
BERLIININ POLIISI
Hei. Beate. -Aziz.
Pelottaako sinua? -Minuako? Pelkään poliisia.
Aina kun minut pidätettiin, minua myös kidutettiin.
Kolme kertaa hakattiin, kidutettiin ja annettiin sähköiskuja.
Kuulut tunnettuun organisaatioon.
Tiedätkö, miksi Isisin kannattajat Saksassa haluavat tappaa sinut?
Tämä ei ollut ensimmäinen uhka. Minua on uhattu kaikilla kielillä.
Facebookin ja Twitterin kautta. -Mitä he sanoivat?
"Haluamme teloittaa sinut. Haluamme tappaa sinut."
Miten reagoit uhkauksiin?
En ole enää peloissani. Työhöni liittyy veri ja tappaminen.
Olet joka tapauksessa vaarassa ja haluamme suojella sinua.
Ymmärrän, mutta luovun siitä oikeudesta.
Etkö ymmärrä, että sinähän taistelet luopumasi oikeuden puolesta?
Minun osaltani ei ole kyse vain poliisista ja suojelusta.
Moni on kuollut Raqqassa. Osa on saanut uhkauksia.
Nyt minä saisin poliisin suojelua Saksassa.
Ymmärrämme sinua, mutta se ei silti oikeuta tähän.
Sinun ei tarvitse päättää tänään. Nuku yön yli. Saat päättää itse.
Toivotan sinulle onnea. -Kiitos.
Työhösi ja elämääsi.
Minulla on joitain kuvia.
Katson kuvia usein.
Kukaan ei tiedä näistä kuvista.
Joskus mietin: "Miksi he? Miksei minä?"
RBSS on minulle kuin toinen perhe.
Kuka olisi uskonut, että jotkut pojat Raqqasta-
unohdetusta kaupungista Syyriassa-
pystyivät tekemään jotain? Me pystyimme.
Olemme varmoja, että sanamme-
ovat vahvempia kuin heidän aseensa.
Joko me voitamme tai he tappavat meidät kaikki.
Raqqa is Being Slaughtered Silently -ryhmä toimii yhä-
Syyrian rajojen sisä-ja ulkopuolella.
Hamoud. Otetaan selfie.
Otinkin videota.
Miltä tuntuu tulla isäksi 25-vuotiaana?-Olen onnellinen!
Osaatko jo ottaa hänet syliin? -En vielä.
Riittää jo.
Hyvä.
Moikkaa Hussam-setää.
Ja Sarmad-setää. -Ja Aziz-setää, joka kuvaa.
Mikä hänelle tulee nimeksi? -Mohamad. Hän on jo saanut nimen.
Isäni mukaan. Lepää rauhassa.
Suomennos: BTI Studios